N1-snelwegprojek in Kaapstad byna afgehandel | Maroela Media
Die departement van vervoer en openbare werke se paaieprojek is byna klaar (Foto verskaf)
Die projek om 'n derde laan by te voeg op die N1 in albei rigtings tussen Plattekloofweg en die Old Oakweg-afrit in Kaapstad, sal na verwagting vroeg volgende maand voltooi wees.
Die Wes-Kaapse departement van vervoer en openbare werke het gesê die projek sal help om verkeersvloei te verlig op dié besige snelweg. "Tot 120 000 voertuig maak daagliks van die pad gebruik," het Byron la Hoe, woordvoerder van die departement, gesê. "'n Derde laan in albei rigtings sal verkeersopeenhopings drasties verlaag."
Dreineringstelsels word ook langs die pad tussen Durbanweg en Old Oakweg (in 'n noordelike rigting) en tussen Jip de Jager en Plattekloofweg (in 'n suidelike rigting).
Die projek het 'n geleentheid geskep vir werkskepping en vaardigheidsontwikkeling.
"Die departement wil motoriste bedank vir hul begrip en geduld terwyl die projek voortduur. Ons besef die vertragings is 'n frustrasie, maar bietjie ongerief tydens die konstruksie is onvermydelik. Motoriste sal binnekort 'n veiliger en geriefliker reiservaring kan geniet," het La Hoe gesê.
Donald Grant, LUR van vervoer en openbare werke, sal na verwagting op 30 April 2019 die Old Oak West-brug oor die N1 inhuldig.
Dit gaan definitief 'n verbetering teweeg bring wat verkeers vloei aanbetref en daaroor is ons dankbaar. Net jammer dat daar nie ook 'n af- en oprit rigting Paarl by Old Oak ook gebou is nie. Dit sou groot verkeers druk by Capegate afrit en Durbanweg afrit laat afneem het en daar is oorgenoeg spasie daarvoor??
Met die oorskietteer sommer ekstra bane gooi op die Joostenbergvlakteafdraaie, dankie!
Dankie vir die projek. Gaan beslis help. Maar…..! Dan stop die ontwikkeling net voor die R300 snelweg waar die N1 en R300 bymekaar kom rigting Paarl. Cape Gate afrit rigting Kaapstad reeds 'n probleem. Ek dink nie die gereedskap moet te gou weg gepak word nie. Met die ekstra behuising ontwikkeling na die Noorde gaan die probleem vinniger opeenhoping van voertuie veroorsaak. Moet asb nie wag tot die probleem buite beheer is nie…